**Port în mine cea mai grea povară,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Port în mine cea mai grea povară,

...

Port în mine cea mai grea povară

Ce-mi ucide lent puterea minții,

De a vedea murind această țară,

Care mi-a dăruit copilul şi părinţii!

...

Mă doare neputința poporului român

Ce pare că-i lovit de o dambla,

Că din străin el și-a făcut stăpân

Și acum e slugă-n casa sa!

...

Mă doare neputința poporului român,

Nepăsător de țara care-i moare,

Degeaba fierbe-n mine sângele străbun,

Când ţara-i copleşită de trădare!

...

Țara veche-a mea e dusă-n altă parte

Şi-n alte țări românii dau cu sapa,

Aici rămân doar cei ce sapă groapa

Acestei țări, care-i acum pe moarte!

...

Port în mine cea mai grea povară,

Ce-mi ucide lent puterea minții,

De a vedea murind această țară,

Care mi-a dăruit copilul şi părinţii!

...